ROMÂNIA

**JUDEŢUL SUCEAVA**

**PRIMÃRIA MUNICIPIULUI CÂMPULUNG MOLDOVENESC**

**DIRECŢIA TEHNICĂ ŞI URBANISM**

# RAPORT DE SPECIALITATE

1. privind aprobarea documentației tehnico-economice
2. (faza D.A.L.I.) și a indicatorilor tehnico-economici pentru obiectivul de investiții
3. „Centru Comunitar Integrat Câmpulung Moldovenesc”
4. finanțat prin Planul Național de Redresare și Reziliență - Componenta C12 – Sănătate - Investiția 1. Dezvoltarea infrastructurii medicale prespitalicești – I1.4: Centre Comunitare Integrate, apelul de proiecte MS-0014

**INIŢIATOR PROIECT DE HOTÃRÂRE:** Primar, Negură Mihăiță

1. Direcţia tehnică şi urbanism din cadrul Primăriei municipiului Câmpulung Moldovenesc, referitor la proiectul de hotărâre, dăm următoarele referințe:
2. Urmare semnării contractului de finanțare 1000/159/CCI/15.12.2023 încheiat cu Ministerul Sănătății, în calitate de coordonator de reforme și investiții în cadrul PNRR/C12/I1.4, au fost derulate activitățile necesare realizării proiectului „Centru Comunitar Integrat Câmpulung Moldovenesc”
3. Conform condițiilor Programului, au fost elaborate studiile, au fost obținute avize/acorduri și este necesară aprobarea D.A.L.I.-ului și a indicatorilor tehnico-economici ai proiectului.

Amplasamentul destinat centrului este reprezentat de o clădire care a făcut parte din spațiile deținute de Colegiul Național Dragoș Vodă, respectiv, un fost atelier din zona de nord vest a incintei colegiului. Amplasamentul face parte din imobilul identificat cadastral cu nr. 42464 Câmpulung și este proprietatea publică a UAT Municipiul Câmpulung Moldovenesc. Se propune realizarea lucrărilor de intervenție asupra construcției notate cu C2. Accesul auto si pietonal va fi realizat din strada Liceului, fără a fi deranjate activitățile unității de învățământ.

Investiția presupune reabilitarea și modernizarea construcției cu subsol parțial și parter (desfacerea totala a tencuielilor, subzidiri perimetral a fundației existente, desfacerea si înlocuirea planșeului peste parter, desfacerea și înlocuirea șarpantei, înlocuirea învelitorii cu tablă tip țiglă, realizarea unei plăci suport pardoseală din beton slab armat, termoizolarea cu vata bazaltică de 10 cm grosime a fațadelor și 5 cm polistiren extrudat la soclul, refacerea finisajelor, înlocuirea tâmplăriei existente cu tâmplărie din PVC cu geam tripan la exterior și cu geam termoizolant sau panel la interior, izolarea podului cu vată minerală de 15 cm grosime, realizarea instalațiilor, refaceri trotuare, pavaj curte acces, etc.).

Urmare reabilitărilor și extinderilor, construcția destinată centrului va respecta standardul Nzeb+ (necesarul de energie primară cu cel puțin 20 % mai mic decât cerința pentru clădirile al căror consum de energie este aproape egal cu zero) și va dispune de următoarele spații: cameră igienizare, cabinet consiliere individuală, sală așteptare, 2 birouri, cabinet consiliere socială, cabinet mediere școlară, cabinet medical, sală tratament, vestiar, spațiu destinat deșeurilor, terase acces, iar spațiile exterioare vor fi amenaja, în vederea desfășurării activităților specifice serviciilor de acest tip. Proiectul va respecta principiul „Do No Significant Harm” (DNSH) (“A nu prejudicial în mod semnificativ”).

Conform Ghidului PNRR, valoarea maximă eligibilă a investițiilor propuse:

* Lucrări de construcții și amenajare: 684.603,99 lei fără TVA echivalentul a 140.700 € fără TVA;
* Mobilier și cheltuieli de publicitate: 14.597,1 lei fără TVA echivalentul a 3.000 € fără TVA;

Totodată, Ministerul Sănătății va asigura dotările și echipamentele în valoare maximă de 278.804,61 lei fără TVA echivalentul a 57.300 € fără TVA (achiziție centralizată): echipamente IT, echipamente pentru consultații (pat consultații, monitor al tensiunii arteriale, trusă microchirurgicală complete, frigider, analizator determinare parametrii biochimici și hemoleucogramă, stetoscop, kit asistență medical, mijloc de transport (mașini electrice).

Valoarea totală a proiectului „Centru Comunitar Integrat Câmpulung Moldovenesc” este în sumă de 923.950,77 lei inclusiv T.V.A., din care lucrări efective de construcții (C+M) în valoare de 814.678,75 lei inclusiv T.V.A.

Contribuția Municipiului Câmpulung Moldovenesc, în cuantum de 95.140,41 lei inclusiv T.V.A. reprezintă cheltuielile neeligibile ale proiectului - depășesc valoarea contractului de finanțare încheiat și, conform prevederilor ghidului finanțatorului, ale HCL 5/2023 privind aprobarea proiectului și ale contractului de finanțare încheiat, sunt în sarcina bugetului local.

Menționez că proiectul este dezvoltat în parteneriat cu Fondul Națiunilor Unite pentru Copii UNICEF, UAT Comuna Sadova și UAT Comuna Pojorâta.

Având în vedere

* prevederile contractului de finanțare nr. 1000/159/CCI/15.12.2023 încheiat cu Ministerul Sănătății, în calitate de coordonator de reforme și investiții PNRR/C12/I1.4, pentru implementarea proiectului „Centru Comunitar Integrat Câmpulung Moldovenesc”,
* prevederile Ghidului specific aferent Planului național de redresare și reziliență - Componenta C12 – Sănătate - Investiția 1. Dezvoltarea infrastructurii medicale prespitalicești – I1.4: Centre Comunitare Integrate, apelul de proiecte MS-0014,
* Hotărârea Consiliului Local al Municipiului Câmpulung Moldovenesc nr. 5 din 25.01.2023 privind aprobarea proiectului Centru Comunitar Câmpulung Moldovenesc și a cheltuielilor legate de proiect
* necesitate derulării etapelor proiectului pentru încadrarea în termenele stabilite (prin semnarea contractului de finanțare, beneficiarii investițiilor se obligă să mențină echipamentele și dotările în stare de funcționare cel puțin până la 30 iunie 2026 sau pe durata perioadei de garanție dacă aceasta excedă datei de 30 iunie 2026; de asemenea avem obligația obținerii avizului de certificare a funcționării până la data de 01 mai 2025)

proiectul de hotărâre este oportun, legal și necesar.

Argumentele aduse de inițiator sunt reale și pertinente.

|  |  |
| --- | --- |
| Director executiv adjunct,Istrate Luminiţa | Șef serviciu patrimoniu,Niță Luminița |